**Φιλοσοφία – Σκοπιμότητα Προγράμματος**

Η Τεχνητή Νοημοσύνη (ΤΝ) επηρεάζει πολλούς τομείς της ανθρώπινης δραστηριότητας: την ιατρική, τις μεταφορές, τη βιομηχανία, τη διαστημική, τη γεωργία, τη δημόσια διοίκηση, την ασφάλεια αλλά και την καθημερινότητα, την ενημέρωση, την ψυχαγωγία κ.ά. Η γενιά των σημερινών μαθητών/-τριών μεγαλώνει μαζί με την ΤΝ. Μπορούμε να παραφράσουμε τη φράση του Prensky (2001) και να χαρακτηρίσουμε τα παιδιά “AI natives” (αυτόχθονες της ΤΝ). Καθίσταται ουσιώδες για τους/τις μαθητές/-τριες να αποκτήσουν τις απαραίτητες δεξιότητες του 21ου αιώνα, να αντιλαμβάνονται τις δυνατότητες και τα όρια της ΤΝ, να την αντιμετωπίζουν κριτικά, να προετοιμαστούν για να γίνουν οι μελλοντικοί/-κές σχεδιαστές/-στριες ανάλογων καινοτομιών. Αντικείμενο του προγράμματος είναι η εφαρμογή της προσέγγισης STEM για να διερευνήσουν οι μαθητές/-τριες την ΤΝ, εφαρμόζοντας την επιστημονική μέθοδο με hands on δραστηριότητες (στην πράξη). Το πρόγραμμα ακολουθεί το διδακτικό μοντέλο των 5Ε (Engage, Explore, Explain, Elaborate, Evaluate) και περιλαμβάνει επτά (7) εργαστήρια που εστιάζουν στην κατανόηση της ΤΝ, τη μηχανική μάθηση, την ηθική διάσταση και τη δημιουργία μοντέλων και υποστηρίζει τη μαθησιακή διαδικασία μέσω διαδραστικών εργαλείων και της στρατηγικής «Σκέψου-συνεργάσου-μοιράσου», ενισχύοντας την ομαδική εργασία και την αυτόνομη μάθηση.